Audun Boysen

Audun Boysen (født 10. mai 1929 på Bjarkøy, død 2. mars 2000) var en norsk mellomdistanseløper, og blant verdens fremste 800-meterløpere. Han vokste opp i Rissa og har representert klubben Rissa i hjembygda, Freidig i Trondheim og IF Torodd og Tjalve i Oslo.

I 1955 satte han ny norgesrekord på 800 meter, en rekord som skulle bli en av friidrettens aller mest seiglivede, 1.45,9. Han ble slått med to tideler av belgieren Roger Moens, som i samme løp satte ny verdensrekord med tiden 1.45,7. Norgesrekorden ble stående i 37 år. 3. juli 1992 løp både Atle Douglas (1.45,15) og Vebjørn Rodal (1.45,33) på tider under Boysens rekord.

Boysen vant bronse i sommer-OL 1956 i Melbourne, sølv i EM 1958 og bronse i EM 1954. På 1000 meter satte han verdensrekord tre ganger, sist med 2.19,0 i 1955.

Han ble norsk mester 15 ganger: fire ganger på 400 meter, ni ganger på 800 meter og to ganger på 1500 meter. Han vant kongepokalen i 1954.

Medaljer i norske mesterskap

Referanser

Se også 
 Mestvinnende utøvere i NM i friidrett

Bibliografi

Eksterne lenker 
 

Norske mellomdistanseløpere
Olympiske bronsemedaljevinnere for Norge
Friidrettsutøvere under Sommer-OL 1952
Deltakere for Norge under Sommer-OL 1952
Medaljevinnere under Sommer-OL 1956
Friidrettsutøvere under Sommer-OL 1956
Deltakere for Norge under Sommer-OL 1956
Friidrettsutøvere for IK Tjalve
Kongepokalvinnere i friidrett
Personer fra Harstad kommune
Personer fra tidligere Rissa kommune
Personer fra Indre Fosen kommune
Norgesmestere i friidrett
Fødsler i 1929
Dødsfall i 2000
Deltakere for Norge under EM i friidrett 1954
Deltakere for Norge under EM i friidrett 1958
EM-sølvmedaljevinnere i friidrett for Norge
EM-bronsemedaljevinnere i friidrett for Norge